รัฐบาลไทย-ข่าวทำเนียบรัฐบาล-นายกฯ ชื่นชมการดำเนินงานมูลนิธิสงเคราะห์ครอบครัวทหารผ่านศึกฯ ร่วมประชาสัมพันธ์การจำหน่ายดอกป๊อปปี้ นำรายได้ช่วยสงเคราะห์ครอบครัวทหารผ่านศึกทั่วประเทศ
วันพฤหัสบดีที่ 3 กุมภาพันธ์ 2565
นายกฯ ชื่นชมการดําเนินงานมูลนิธิสงเคราะห์ครอบครัวทหารผ่านศึกฯ ร่วมประชาสัมพันธ์การจําหน่ายดอกป๊อปปี้ นํารายได้ช่วยสงเคราะห์ครอบครัวทหารผ่านศึกทั่วประเทศ
นายกรัฐมนตรี ชื่นชมการดําเนินงานมูลนิธิสงเคราะห์ครอบครัวทหารผ่านศึกฯ ร่วมประชาสัมพันธ์การจําหน่ายดอกป๊อปปี้ นํารายได้ช่วยสงเคราะห์ครอบครัวทหารผ่านศึกทั่วประเทศ
วันนี้ (2 ก.พ. 65) เวลา 08.30 น. ณ ห้องสีม่วง ตึกไทยคู่ฟ้า ทําเนียบรัฐบาล คุณหญิงแสงเดือน ณ นคร ประธานกรรมการมูลนิธิฯ และประธานกรรมการจัดจําหน่ายดอกไม้ฯ มูลนิธิสงเคราะห์ครอบครัวทหารผ่านศึกในพระราชูปถัมภ์สมเด็จพระศรีนครินทราบรมราชชนนี พร้อมด้วย คุณหญิงทรงสมร คชเสนี กรรมการจัดการและเหรัญญิก พลตรีหญิง กุมาริกา วีระมงคล กรรมการและเลขานุการมูลนิธิฯ และนางนันทวัน เมฆใหญ่ สุวรรณปิยะศิริ กรรมการอํานวยการมูลนิธิฯ และประธานฝ่ายประชาสัมพันธ์ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อมอบดอกไม้ที่ระลึกวันทหารผ่านศึก (ดอกป๊อปปี้) ซึ่งตรงกับวันที่ 3 กุมภาพันธ์ของทุกปี และเพื่อประชาสัมพันธ์การจัดจําหน่ายดอกไม้ที่ระลึกวันทหารผ่านศึก (ดอกป๊อปปี้) เพื่อนํารายได้ไปช่วยสงเคราะห์แก่ครอบครัวทหารผ่านศึกซึ่งมีอยู่ทั่วประเทศ โดยมีนายดิสทัต โหตระกิตย์ เลขาธิการนายกรัฐมนตรี นายประทีป กีรติเรขา รองเลขาธิการนายกรัฐมนตรีฝ่ายการเมือง และนายอนุชา บูรพชัยศรี รองเลขาธิการนายกรัฐมนตรีฝ่ายการเมือง เข้าร่วมด้วย ทั้งนี้ นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวชื่นชมการดําเนินงานของมูลนิธิฯ ในการดําเนินการจัดทําดอกป๊อปปี้ ดอกไม้สัญลักษณ์ของทหารผ่านศึก และจําหน่ายเพื่อนํารายได้ไปช่วยเหลือและสงเคราะห์ครอบครัวเหล่าทหารผ่านศึกทั่วประเทศ ที่ปฏิบัติหน้าที่ในการดูแลรักษาปกป้องประเทศชาติ ซึ่งทหารทุกคนถือเป็นครอบครัวเดียวกันและหลายคนที่ได้รับบาดเจ็บก็ยังมีอายุน้อยอยู่ จึงขอเป็นกําลังใจให้กับทุกคนในการทํางานต่อไป โอกาสนี้นายกรัฐมนตรีได้ร่วมอุดหนุนดอกป๊อปปี้กับทางมูลนิธิฯ พร้อมกับนายกรัฐมนตรีได้กล่าวอวยพรเนื่องในเทศกาลตรุษจีนว่า ขอให้ทุกคนมีความสุข สมหวัง และสุขภาพแข็งแรง มีอายุยืนนาน เพื่อทําประโยชน์ต่อสังคมและประเทศชาติต่อไป
คุณหญิงแสงเดือน ณ นคร ประธานมูลนิธิฯ กล่าวขอบคุณนายกรัฐมนตรีที่ได้ให้เข้าพบเพื่อประชาสัมพันธ์การจัดจําหน่ายดอกไม้ที่ระลึกวันทหารผ่านศึก (ดอกป๊อปปี้) ซึ่งตรงกับวันที่ 3 กุมภาพันธ์ของทุกปี เพื่อนํารายได้ไปช่วยสงเคราะห์แก่ครอบครัวทหารผ่านศึกซึ่งมีอยู่ทั่วประเทศ โดยปีนี้เนื่องจากมีสถานการณ์การแพร่ระบาดของโรคติดเชื้อไวรัสโคโรนา 2019 ทางมูลนิธิฯ จึงได้ส่งดอกป๊อปปี้ให้หน่วยงานราชการและกระทรวงต่าง ๆ เพื่อขอความอนุเคราะห์นําไปจําหน่ายภายในหน่วยงานด้วย ทั้งนี้ คุณหญิงแสงเดือน ยังกล่าวขอเป็นกําลังใจให้กับนายกรัฐมนตรีและรัฐบาลในการทํางานบริหารประเทศต่อไป
สําหรับการจําหน่าย “ดอกป๊อปปี้” ดอกไม้ที่ระลึกวันทหารผ่านศึก ได้เริ่มมาตั้งแต่ พ.ศ. 2512 และจําหน่ายเฉพาะวันที่ 3 กุมภาพันธ์เท่านั้น ภายหลังการสงเคราะห์ได้เพิ่มมากขึ้นทุกปี มูลนิธิฯ จึงได้จัดทําดอกไม้เพิ่มขึ้นและขยายกําหนดการจําหน่ายเป็นสัปดาห์ดอกป๊อปปี้เป็น 1 สัปดาห์ โดยปีนี้จะเริ่มจําหน่ายตั้งแต่วันที่ 28 มกราคม – 3 กุมภาพันธ์ 2565 มูลนิธิสงเคราะห์ครอบครัวทหารผ่านศึกฯ ขอเชิญชวนประชาชนและผู้ที่สนใจสั่งซื้อดอกป๊อบปี้และผลิตภัณฑ์ของมูลนิธิ ฯ ได้ที่โทรศัพท์หมายเลข 092 750 2642 ID Line : @poppythailand , https://shop.line.me/@poppythailand โดยชําระเงินผ่านทางบัญชีธนาคารกสิกรไทยสาขาสนามเป้า ชื่อบัญชีมูลนิธิสงเคราะห์ครอบทหารผ่านศึก เลขที่บัญชี 029-2-30712-8
------------------
กลุ่มประชาสัมพันธ์และเผยแพร่ สํานักโฆษก